شەفەق
نیوز/ سەرچەوەیگ وەرپرس لە دیالە، ئمڕوو شەممە، وازکردن مەرز مەنزەریە لەنوای زیارەتچیەیل
ئیرانی راگەیان، ک ئەرا زیارەت چلەی ئیمام حسێن تیەنە ناو عراق.
کۆنگرەیگ
رووژنامەوانی لەلایەن دەزگای مەرزەیل سنووری لەباوەت وازکردن مەرز مەنزەریە ئەنجام
دریا، ئەوەیش وە ئامادەبوین نوینەر دەزگای مەرزەیل سنووری عەلائەدین قەیسی، و لیوا
شێرکۆ ئەحمەد وەڕیەوبەر مەرز مەنزەریە، و ئاژانس شەفەق نیوز ئامادەی بوی، و باس شیوەی
وەناوهاتن زیارەتچیەیل وەرو کەربەلا کریا.
کۆنگرەگە
باس ریکارەیل ئەمنی لە مەرز مەنزەریە و پیشوازیکردن وە زیارەتچیەیل کریا، ک ئەرا چلەی
ئیمام حسێن روی وەرەو کەربەلا کەن، هەمیش باس ئامادەکاری ئەمنی لە کەرت دیالە.
سەرچەوەگە
ئەرا ئاژانس شەفەق نیوز وت: تا ئیسە زیاتر لە چوار هەزار زیارەتچی لە مەرز
مەنزەریە هاتنەسە ناو، وتیش: جویراجویر چینەیل هیزە ئەمنیەیلە و حەشد شەعبی بڵاو بوینە،
ئەرا ئارامکردن هاتن زیارەتچیەیل.
سەرچەوەگە
دووپات کرد؛ لە رووژەیل بانان زیارەتچیەیل فرەیگ تیەنە ناو، هاتێ شمارەیان بڕەسێدە
١٢ هەزار کەس.
